**Îmbrățișând copacii**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E aurul din frunze mai luminos în codrii,

Copacii taie raze în ruginiu... sunt sobrii

Când vântul îi lovește cu biciul rece-umed

Și frunzele căzute se scofâlcesc în putred.

Înbrățișând copacii cu ochii, simt puterea

Ce le-o dă seva dulce și nu mai simt durerea

Că moare iarăși frunza și se înmormântează

Lângă tulpina dreaptă ce dragoste vibrează.

Îmbrățișând copacii cu brațele iubirii

Înnobilez lumina din clipele trăirii

Și aurul din frunze, topit se scurge-n suflet,

Iar vântu-ngenunchează fără a scoate-un sunet.